
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1643 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εφαρμογή της παρ. η του άρθρου 99 του 
ν. 4495/2017 «Έλεγχος και προστασία του Δομη¬ 
μένου Περιβάλλοντος και άλλες διατάξεις» (ΦΕΚ 
Α' 167). 

2 

Καθιέρωση υπερωριακής εργασίας μονίμου και 
με ΣΕΙΔ προσωπικού της Διεύθυνσης Αναδασώ¬ 
σεων Αττικής, κατά τις απογευματινές ώρες των 
εργασίμων ημερών, καθώς και τα Σάββατα, τις 
Κυριακές και τις εξαιρέσιμες ημέρες έτους 2018. 

3 

Έγκριση κυκλοφοριακών ρυθμίσεων σύμφωνα 
με τις υπ'αρίθμ. 226/17 απόφασης του Δημοτικού 
Συμβουλίου του Δήμου Δάφνης - Υμηττού. 

4 

Έγκριση κυκλοφοριακών ρυθμίσεων στην Δημο¬ 
τική Κοινότητα Ρόδου Δήμου Ρόδου. 

5 

Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων της 
ΔΕΥΑ Ορεστιάδας Ν. Έβρου για το έτος 2018. 


ΑΠΟΦΑΣΕΙΣ 

Αριθμ. ΥΠΕΝ/ΔΑΟΚΑ/ 19409/1507 (1) 

Εφαρμογή της παρ. η του άρθρου 99 του 
ν. 4495/2017 «Έλεγχος και προστασία του Δο¬ 
μημένου Περιβάλλοντος και άλλες διατάξεις» 
(ΦΕΚΑ' 167). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τοάρθρο90του Κώδικα ΝομοθεσίαςγιατηνΚυβέρ¬ 
νηση και τα κυβερνητικά όργανα που κυρώθηκε με το 
άρθρο πρώτο του π.δ/τος 63/2005 (ΦΕΚ Α'/98). 

2. Το υπ' αριθμ. 70/2015 π.δ/γμα «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 


Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού.» (ΦΕΚ Α'/114). 

3. Την υπ' αριθμ. Υ2/22.9.2015 απόφαση «Σύσταση 
Θέσεων Αναπληρωτών Υπουργών και Υφυπουργών» 
(ΦΕΚ Β72076). 

4. Το υπ'αρίθμ. 125/2016 π.δ/γμα «Διορισμός Υπουρ¬ 
γών, Αναπληρωτών Υπουργών και Υφυπουργών» 
(ΦΕΚΑ7210). 

5. Το π.δ/γμα 132/2017 «Οργανισμός Υπουργείου Πε¬ 
ριβάλλοντος και Ενέργειας» (ΦΕΚ Α7160). 

6. Το άρθρο 99 του ν. 4495/2017 «Έλεγχος και προστα¬ 
σία του Δομημένου Περιβάλλοντος και άλλες διατάξεις» 
(ΦΕΚΑ' 167/3.11.2017). 

7. Την παρ. 7 του άρθρου 102 του ν. 4495/2017 (ΦΕΚ 
Α' 167/3.11.2017). 

8. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Απαίτηση μελέτης στατικής επάρκειας 

Μελέτη στατικής επάρκειας απαιτείται για κάθε κατα¬ 
σκευή που ανήκει σε μία από τις κατωτέρω περιπτώσεις, 
εκτός των περιπτώσεων των κατηγοριών 1, 2 και 3 του 
άρθρου 96 και κτιρίων σπουδαιότητας ΣΙ σύμφωνα με 
τον Ελληνικό Αντισεισμικό Κανονισμό (ΕΑΚ): 

αα) κάθε στατικά ανεξάρτητη κατασκευή που είναι εξ' 
ολοκλήρου αυθαίρετη, 

ββ) κάθε αυθαίρετη κατασκευή που έχει υπαχθεί 
στο ν. 4178/2013 και, με βάση ένα τουλάχιστον από τα 
υποβληθέντα Δελτία Ελέγχου ΔομικήςΤρωτότητας Αυ¬ 
θαιρέτου (ΔΕΔΟΤΑ) που την αφορούν, κατατάσσεται σε 
υψηλής (Υ) προτεραιότητας περαιτέρω ελέγχου, 

γγ) κάθε αυθαίρετη προσθήκη ή τροποποίηση ή αλ¬ 
λαγή χρήσης που έχει εφαρμοστεί σε κτίρια κατηγορίας 
σπουδαιότητας Σ2, Σ3 και Σ4, σύμφωνα με τον Ελληνικό 
Αντισεισμικό Κανονισμό. 

Κτίρια σπουδαιότητας Σ2 όπου έχει συντελεστεί αλλα¬ 
γή χρήσης η οποία μεταβάλλει τη σπουδαιότητα σε Σ3 ή 
Σ4, σε επιφάνεια έως και του 1 /3 της συνολικής, αντιμε¬ 
τωπίζονται στην παρούσα ως κτίρια σπουδαιότητας Σ2. 

β) Η μελέτη στατικής επάρκειας πραγματοποιείται είτε 
με τον ΚΑΝΕΠΕ είτε σύμφωνα με τους κανονισμούς που 
ίσχυαν κατά το χρόνο έκδοσης της οικοδομικής άδειας 
του κτιρίου ή της κατασκευής του φέροντος οργανισμού 
του. Σε κάθε περίπτωση ως σεισμικό φορτίο λαμβάνεται 
κατ' ελάχιστο αυτό που ίσχυε κατά το χρόνο έκδοσης 
της άδειας ή της κατασκευής του φέροντος οργανισμού. 

Για την περίπτωση κτιρίων τα οποία έχουν κατασκευ¬ 
αστεί πριν την 1.1.1983, αλλά η αυθαίρετη προσθήκη ή 
τροποποίηση ή αλλαγή χρήσης έχει πραγματοποιηθεί 
μεταγενέστερα, η μελέτη στατικής επάρκειας θα πρέπει 
να εκπονείται με προσομοίωση του συνόλου της κατα¬ 
σκευής και έλεγχο: (α) του προγενέστερου τμήματος με 
βάση τον αντισεισμικό κανονισμό που ίσχυε κατά την 
περίοδο αδειοδότησης ή κατασκευής του υπάρχοντος 
και (β) της αυθαίρετης προσθήκης ή τροποποίησης ή 
αλλαγής χρήσης με βάση τον αντίστοιχο αντισεισμικό 
κανονισμό που ίσχυε κατά την πραγματοποίησή της. 

Άρθρο 2 

Προϋποθέσεις για μη απαίτηση 
μελέτης στατικής επάρκειας 

Δεν απαιτείται υποβολή μελέτης στατικής επάρκει¬ 
ας αλλά τεχνική έκθεση αρμόδιου μηχανικού στις εξής 
περιπτώσεις: 

α) μετατροπή ημιυπαίθριου χώρου σε κλειστό, 
β) αυθαίρετες κατασκευές παταριών ισογείου επιφά¬ 
νειας μέχρι ποσοστού 50% του δαπέδου του ισογείου με 
την προϋπόθεση ότι δεν δημιουργούνταΓ'θέσει" κοντά 
υποστυλώματα. Διαφορετικά εξετάζονται τα μέλη και η 
σύνδεσή τους με στοιχεία του φέροντος οργανισμού, τα 
οποία και θα ενισχύονται για ενδεχόμενες τοπικές αστο¬ 
χίες. Σε κάθε περίπτωση ελέγχεται η στατική επάρκεια 
του αυθαίρετου παταριού για κατακόρυφα φορτία, 
γ) αυθαίρετες κατασκευές προβόλων οι οποίοι προ¬ 
εξέχουν έως 2.00 μέτρα ή αυθαίρετες επαυξήσεις της 
προεξοχής τους μέχρι ποσοστού 25%, 
δ) κατασκευή στο δώμα κτιρίων μέχρι το είκοσι τοις 
εκατό (20%) της επιφάνειας αυτού, 
ε) υπόγειοι χώροι μέγιστης επιφάνειας έως αυτής του 
ισογείου, κατασκευασμένοι με περιμετρικούς τοίχους 
από μπατική τοιχοποιία ή οπλισμένο σκυρόδεμα, τα 
οποία καλύπτουν τουλάχιστον το εβδομήντα πέντε τοις 
εκατό (75%) της περιμέτρου, 
στ) μετατροπή πιλοτής (ρίΙοΐΪ5) σε κλειστό χώρο με 
προσθήκη περιμετρικών τοίχων που καλύπτουν του¬ 
λάχιστον το εβδομήντα πέντε τοις εκατό (75%) της πε¬ 
ριμέτρου, 

ζ) υπόγεια που ξεμπαζώθηκαν και είναι κατασκευασμέ¬ 
να με περιμετρικούς τοίχους από μπατική τοιχοποιία ή 
οπλισμένο σκυρόδεμα, οι οποίοι καλύπτουν τουλάχιστον 
το εβδομήντα πέντε τοις εκατό (75%) της περιμέτρου, 


η) στατικά ανεξάρτητοι βοηθητικοί χώροι κατηγορίας 
σπουδαιότητας Σ2 και εμβαδού κάτοψης μέχρι 25ιτι 2 
έκαστος, 

θ) για αυθαίρετη προσθήκη στέγης με μεταλλικά ή 
ξύλινα ζευκτά ο έλεγχος περιορίζεται στον έλεγχο των 
δομικών στοιχείων της στέγης καθώς και στις συνδέσεις 
με το φέροντα οργανισμό του υφιστάμενου φορέα, 
ι) το σύνολο των αυθαιρέτων κατασκευών ανά διηρη- 
μένη ιδιοκτησία ή ανεξάρτητο κτίριο είναι μικρότερο σε 
επιφάνεια από 25 τ.μ., 

ια) το σύνολο των αυθαιρέτων κατασκευών ανά δι- 
ηρημένη ιδιοκτησία ή ανεξάρτητο κτίριο δεν επιφέρει 
αύξηση των κατακόρυφων φορτίων άνω του 20% για 
κατηγορία σπουδαιότητας Σ2 σύμφωνα με τον Ελληνικό 
Αντισεισμικό Κανονισμό (ΕΑΚ) και 10% για κατηγορίες 
σπουδαιότητας Σ3 και Σ4 για τη διηρημένη ιδιοκτησία 
αυτή ή το ανεξάρτητο κτίριο, 
ιβ) έχει εκδοθεί άδεια σεισμοπλήκτου και έχουν υλο¬ 
ποιηθεί ενισχύσεις μετά την 1.1.2000. 

Άρθρο 3 

Περιεχόμενο μελέτης στατικής επάρκειας 

Η μελέτη στατικής επάρκειας περιλαμβάνει τα ακό¬ 
λουθα: 

α) Έκθεση συλλογής στοιχείων και πληροφοριών 
β) Έκθεση αποτύπωσης - τεκμηρίωσης 
γ) Γενικά σχέδια αποτύπωσης του φέροντος οργανι¬ 
σμού και παρουσίασης ενδεχόμενων βλαβών 
δ) Έκθεση αποτίμησης φέρουσας ικανότητας 
ε) Τεύχη υπολογισμών, αναλύσεων και ελέγχων 
Για τα (α), (β), (γ) και (ε) εφαρμόζεται ο ισχύων ΚΑΝΕΠΕ 
για κατασκευές από οπλισμένο σκυρόδεμα και αντίστοι¬ 
χες διατάξεις των ΕΥΡΩΚΩΔΙΚΩΝ για τους υπόλοιπους 
φορείς. 

Για το (δ) αποτιμάται ο φορέας είτε με τον ΚΑΝΕΠΕ 
είτε σύμφωνα με τους κανονισμούς που ίσχυαν κατά το 
χρόνο έκδοσης της οικοδομικής άδειός του κτιρίου ή 
της κατασκευής του φέροντος οργανισμού του. Σε κάθε 
περίπτωση ως σεισμικό φορτίο λαμβάνεται κατ'ελάχιστο 
αυτό που ίσχυε κατά το χρόνο έκδοσης της άδειας ή της 
κατασκευής του φέροντος οργανισμού. 

Γ ια κτίρια για τα οποία διατίθεται εγκεκριμένη στατική 
μελέτη η οποία έχει εφαρμοστεί ως προς τις διαστάσεις 
του φορέα του φέροντος οργανισμού, η έκθεση αποτίμη¬ 
σης φέρουσας ικανότητας μπορεί να περιορίζεται στον 
έλεγχο του συνολικού σεισμικού φορτίου (τέμνουσα 
βάσης) όταν μετά την προσθήκη των αυθαιρέτων κατα¬ 
σκευών στο σύνολο του κτιρίου προκύπτει ότι αυτό δεν 
υπερβαίνει το 1.15 για κτίρια με άδεια προ της 1.7.1995 
και το 1.25 για κτίρια με άδεια από 1.7.1995 και μετά. Οι 
αναλύσεις πραγματοποιούνται με το σεισμικό φορτίο 
της εγκεκριμένης στατικής μελέτης. 

Από την έκθεση αποτίμησης προκύπτει είτε στατική 
επάρκεια του κτιρίου είτε ανεπάρκεια. 

Το παραπάνω συμπέρασμα κοινοποιείται υποχρεωτικά 
στον αιτούντα την υπαγωγή, συνοδεύει τη βεβαίωση 
του μηχανικού σε κάθε δικαιοπραξία και συμπληρώνεται 
στο πληροφοριακό σύστημα υπαγωγής των αυθαιρέτων. 




Τεύχος Β' 1643/11.05.2018 

Άρθρο 4 

Διαδικασία ενίσχυσης κτιρίου 

στις περιπτώσεις στατικής ανεπάρκειας 

Στις περιπτώσεις που διαπιστωθεί στατική ανεπάρκεια 
ο ιδιοκτήτης υποχρεούται μέσα σε διάστημα τριών (3) 
ετών να προβεί στην εκπόνηση μελέτης επεμβάσεων και 
την υλοποίηση των απαραίτητων εργασιών που προκύ¬ 
πτουν από την μελέτη. 

Η μελέτη επεμβάσεων πρέπει να πραγματοποιηθεί στο 
σύνολο του κτιρίου σύμφωνα με τις διατάξεις των ΚΑ- 
ΝΕΠΕ / ΕΥΡΩΚΩΔΙΚΩΝ και με σεισμική φόρτιση τουλά¬ 
χιστον αυτή που ίσχυε κατά την περίοδο αδειοδότησης 
του υπάρχοντος. Για τις κατασκευές που μελετήθηκαν 
με άδεια από 1.7.1995 και μετά, η μελέτη επεμβάσεων 
δύναται εναλλακτικά να πραγματοποιηθεί για στάθμη 
επιτελεστικότητας τουλάχιστον Γ1 κατά ΚΑΝΕΠΕ. 

Για την εκτέλεση των εργασιών ενίσχυσης σύμφωνα 
με την εκπονηθείσα μελέτη του μηχανικού προβλέπεται 
μείωση του ενιαίου ειδικού προστίμου κατά το κόστος 
αυτών και έως 

α) 60% σε περιοχές σεισμικής επικινδυνότητας 3 

β) 50% σε περιοχές σεισμικής επικινδυνότητας 2 

γ) 30% σε περιοχές σεισμικής επικινδυνότητας 1 

Η διαδικασία προβλέπεται στο άρθρο 5 της υπουργι¬ 
κής απόφασης 27454/2631 (ΦΕΚ3976 Β72017). 

Μέχρι την υλοποίηση των εργασιών ενίσχυσης η εξ' 
ολοκλήρου αυθαίρετη κατασκευή ή η αυθαίρετη προσθή¬ 
κη δεν μισθώνεται και δεν λαμβάνει άδεια λειτουργίας. 

Άρθρο 5 

Διαδικασία υποβολής 

Για να λάβει μία δήλωση την έκπτωση 10% λόγω υπο¬ 
βολής μελέτης στατικής επάρκειας, πρέπει να είναι επι¬ 
λεγμένο, στα Στοιχεία υπολογισμού, το πεδίο «υποβολή 
Μελέτης Στατικής Επάρκειας». 

Όσο η δήλωση είναι σε «Επεξεργασία» και σε «Αρχική 
υποβολή», εφόσον έχει ήδη εκπονηθεί η μελέτη στατικής 
επάρκειας, το πεδίο επιλέγεται από τον μηχανικό. Για την 
προώθηση της δήλωσης σε «Υπαγωγή» απαιτείται να έχει 
υποβληθεί το αρχείο «Μελέτη στατικής επάρκειας» και 
το πρόστιμο υπολογίζεται με έκπτωση 10%. 

Σε περίπτωση που η μελέτη Στατικής Επάρκειας εκπο¬ 
νηθεί και υποβληθεί μετά την προώθηση της δήλωσης 
σε Υπαγωγή, ο μηχανικός υποβάλει ηλεκτρονικό αίτημα 
στο πληροφοριακό σύστημα του ΤΕΕ ώστε να επιλεγεί 
το πεδίο «Υποβολή Μελέτης Στατικής Επάρκειας», να 
υπολογιστεί το πρόστιμο μετηνπροβλεπόμενη έκπτωση 
και να αναπροσαρμοστούν οι ανεξόφλητες δόσεις. Τυχόν 
υπερβάλλοντα ποσά προστίμου δεν επιστρέφονται. 

Άρθρο 6 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 35901/468 (2) 

Καθιέρωση υπερωριακής εργασίας μονίμου και 
με ΣΕΙΔ προσωπικού της Διεύθυνσης Αναδασώ¬ 
σεων Αττικής, κατά τις απογευματινές ώρες των 
εργασίμων ημερών, καθώς και τα Σάββατα, τις 
Κυριακές και τις εξαιρέσιμες ημέρες έτους 2018. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 6 και 280 του ν. 3852/2010 
(ΦΕΚ 87/Α ) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της», όπως τροποποιήθηκε και ισχύει. 

2. Τις διατάξειςτου π.δ. 135/2010 (ΦΕΚ 228/Α") «Οργα¬ 
νισμός της Αποκεντρωμένης Διοίκησης Αττικής». 

3. Τις διατάξεις του ν. 998/1979 (ΦΕΚ 289/Α') «Περί 
προστασίας των δασών και των δασικών εν γένει εκτά¬ 
σεων της Χώρας», όπως τροποποιήθηκε και ισχύει. 

4. Τις διατάξεις του ν. 1845/1989 (ΦΕΚ 102/Α') «Ανά¬ 
πτυξη και αξιοποίηση της αγροτικής έρευνας και τε¬ 
χνολογίας - Δασοπροστασία και άλλες διατάξεις», όπως 
τροποποιήθηκε και ισχύει. 

5. Τις διατάξεις του άρθρου 56 του ν. 4257/2014 (ΦΕΚ 
93/Α ) «Επείγουσες ρυθμίσεις αρμοδιότητας Υπουργείου 
Εσωτερικών». 

6. Τις διατάξεις του άρθρου 20 του ν. 4354/2015 (ΦΕΚ 
176/Α ) «Αποζημίωση για εργασία καθ' υπέρβαση του 
υποχρεωτικού ωραρίου - Αποζημίωση για συμπλήρωση 
του υποχρεωτικού ωραρίου». 

7. Τις διατάξεις του άρθρου 28 του ν. 4325/2015 (ΦΕΚ 
47/Α') «Εκδημοκρατισμός της Διοίκησης - Καταπολέ¬ 
μηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

8. Την με αριθμ. 15869/15.5.2017 απόφαση του Υπουρ¬ 
γού Εσωτερικών με την οποία διορίστηκε ο Σπυρίδων 
Κοκκινάκηςτου Χρήστου, Συντονιστής της Αποκεντρω¬ 
μένης Διοίκησης Αττικής (ΦΕΚ 250/ΥΟΔΔ/2017). 

9. Την με αριθμ. 5817/14.8.2017 (Α.Δ.Α. Ω90Ε465ΧΘ7- 
ΧΞΟ) απόφαση Γενικού Γραμματέα Πολιτικής Προστασί¬ 
ας με την οποία κηρύσσονται σε κατάσταση έκτακτης 
ανάγκης πολιτικής προστασίας οι Δημοτικές Ενότητες 
Καλάμου και Καπανδριτίου του Δήμου Ωρωπού και η 
Δημοτική Ενότητα Βαρνάβα του Δήμου Μαραθώνα, της 
Περιφερειακής Ενότητας Ανατολικής Αττικής, της Περι¬ 
φέρειας Αττικής. 

10. Την με αριθμ. 49503/20.12.2017 απόφαση του 
Υπουργού Περιβάλλοντος και Ενέργειας «Κατανομή σε 
επί μέρους ΚΑΕ του προϋπολογισμού των Ειδικών Φορέ¬ 
ων του Υπουργείου Περιβάλλοντος και Ενέργειας έτους 
2018» (ΑΔΑ: 69ΨΔ4653Π8-0Κ6). 

11. Το με αριθμ. 165076/133/29.1.2018 έγγραφο του 
Υπουργείου Περιβάλλοντος και Ενέργειας «Τροποποίηση 
του προϋπολογισμού εξόδων Υπουργείου Περιβάλλο¬ 
ντος και Ενέργειας του ΕΦ 31 /130 (Υπηρεσίες Δασών) για 
τη μεταφορά πιστώσεων από τον ΚΑΕ 5242 στους ΚΑΕ 
0511 «Αποζημίωση για υπερωριακή εργασία» και ΚΑΕ 
0512 «Αμοιβή για εργασία κατά τις εξαιρέσιμες ημέρες 
και νυχτερινές ώρες» του Ειδικού Φορέα 073 (Υπηρεσίες 

Τεύχος ΒΊ 643/11.05.2018 


Δασών και Αγροτικών Υποθέσεων) της Αποκεντρωμένης 
Διοίκησης Αττικής (Κωδικός Αριθμός Φορέα 991-06). 

12. Την με αριθμ.πρωτ. 2/10385/ΔΠΓΚ/8.2.2018 (Αριθμ. 
000 31 000009) απόφαση του Υπουργού Οικονομικών 
«Μεταβολές Εκτελούμενου Προϋπολογισμού». 

13. Την με αριθμ. 1046/12.2.2018 (Α.Δ.Α. ΩΦΓΡ465ΧΘ7- 
ΙΨΨ) απόφαση Γενικού Γραμματέα Πολιτικής Προστασί¬ 
ας με την οποία παρατείνεται η κήρυξη σε κατάσταση 
έκτακτης ανάγκης πολιτικής προστασίας για έξι μήνες. 

14. Την με αριθμ. οικ.16668/1765/2.3.2018 (Α/Α 262) 
απόφαση Αποκεντρωμένης Διοίκησης Αττικής, με την 
οποία εγκρίθηκε δέσμευση πίστωσης ύψους 5.000 ευρώ 
(ΑΔΑ: Ψ94ΠΟΡ1Κ-ΩΗΡ). 

15. Την με αριθμ. οικ.18111/1935/2.3.2018 (Α/Α 263) 
απόφαση Αποκεντρωμένης Διοίκησης Αττικής, με την 
οποία εγκρίθηκε δέσμευση πίστωσης ύψους 10.000 
ευρώ (ΑΔΑ: 6Χ5ΖΟΡ1Κ-09Θ). 

16. Το γεγονός ότι από την παρούσα απόφαση προ- 
καλείται δαπάνη για το τρέχον οικονομικό έτος μέχρι 
του συνολικού ποσού των 15.000,00 ευρώ, η οποία θα 
καλυφθεί από πιστώσεις της Αποκεντρωμένης Διοίκησης 
Αττικής, σύμφωνα μετις ανωτέρω (14.) και (15.) σχετικές. 

17. Την με αριθμ. 28209/2925/3.4.2018 Εισήγηση της 
Δ/νσης Οικονομικού, για την έκδοση απόφασης καθιέ¬ 
ρωσης υπερωριακής εργασίας. 

18. Την ανάγκη για άμεση ολοκλήρωση της εκτέλεσης 
των αντιδιαβρωτικών - αντιπλημμυρικών και αναδασω- 
τικών έργων για την αποκατάσταση του δασικού εν γένει 
οικοσυστήματος που προέκυψε έπειτα από την πυρκαγιά 
της 13.8.2017 στην περιοχή Καλάμου - Βαρνάβα - Καπαν- 
δριτίου Αττικής, για την οποία απαιτείται η υπερωριακή 
απασχόληση των υπαλλήλων της Διεύθυνσης Αναδα¬ 
σώσεων Αττικής για την παρακολούθηση, επίβλεψη, 
επιμέτρηση και παραλαβή των έργων. 

19. Την με αριθμ. 18634/277/20.4.2018 (Α.Δ.Α. 
63Κ70Ρ1ΚΎΡΑ) απόφαση Συντονιστή Αποκεντρωμένης 
Διοίκησης Αττικής (Β' 1641), αποφασίζουμε: 

Α. Καθιερώνουμε την υπερωριακή εργασία 15 υπαλ¬ 
λήλων της Διεύθυνσης Αναδασώσεων Αττικής για το Α' 
εξάμηνο του έτους 2018, ήτοι μέχρι 30.6.2018, με δαπάνη 

I) μέχρι του ποσού των 5.000,00 (πέντε χιλιάδες) ευρώ για 
την παροχή υπερωριακής εργασίας κατά τις απογευμα¬ 
τινές ώρες των εργασίμων ημερών και τα Σάββατα και 

II) μέχρι του ποσού των 10.000,00 (δέκα χιλιάδες) ευρώ 
για την παροχή υπερωριακής εργασίας τις Κυριακές και 
τις εξαιρέσιμες ημέρες. 

Β. Ορίζουμε για το ανωτέρω χρονικό διάστημα ήτοι μέ¬ 
χρι 30.6.2018 τις ώρες α) της υπερωριακής απασχόλησης 
σε 2031 ώρες, από τις οποίες 839 ώρες για απογευματινή 
υπερωριακή εργασία και 1232 ώρες για υπερωριακή ερ¬ 
γασία κατά τις Κυριακές και εξαιρέσιμες ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2018 

Ο Συντονιστής Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 35219/359 (3) 

Έγκριση κυκλοφοριακών ρυθμίσεων σύμφωνα 
με τις υπ' αριθμ. 226/17 απόφασης του Δημοτι¬ 
κού Συμβουλίου του Δήμου Δάφνης - Υμηττού. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τιςδιατάξειςτου ν. 2503/1997 (ΦΕΚ107/Α 730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87/Α77.6.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α723.3.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντικαταστάθηκε με το άρθρο 48 παρ. 
9 του ν. 4313/2014. 

5. Το άρθρο 109 του ν. 2696/1999 (ΦΕΚ 57/Α723.3.1999) 
περί Δημοσίευσης Αποφάσεων που εκδίδονται κατ' εξου¬ 
σιοδότηση του Κώδικα Οδικής Κυκλοφορίας, στην Εφη¬ 
μερίδα της Κυβερνήσεως. 

6. Το Αρ. 90 του π.δ. 63/2005 (ΦΕΚ 98/Α722.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

7. Τις διατάξεις των Αρ. 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του Αρ. 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/2010 (ΦΕΚ 228/Α727.12.2010) «Οργανι¬ 
σμός της Αποκεντρωμένης Διοίκησης Αττικής». 

9. Την υπ' αριθμ. 15869/15.5.2017 απόφαση του 
Υπουργού Εσωτερικών (ΦΕΚ250/Υ.Ο.Δ.Δ./26.5.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

10. Την υπ'αριθμ. οικ.47601/17682/14.6.2017 (ΦΕΚ 
2056/Β714.6.2017, ΑΔΑ: ΩΒΝΔΟΡ1Κ-Θ4Ν) απόφαση του 
Συντονιστή Αποκεντρωμένης Διοίκησης Αττικής περί 
μεταβίβασης δικαιώματος υπογραφής. 

11. Την υπ' αριθμ. ΔΜΕΟ/Ο/3050 (ΦΕΚ 2302/Β7 
16.9.2013) απόφαση Υπουργού Υποδομών, Μεταφορών 
και Δικτύων, με θέμα: «Έγκριση Τεχνικών Οδηγιών κυκλο- 
φοριακών παρεμβάσεων στο αστικό περιβάλλον για την 
εφαρμογή τους σε περιοχές σχολικών συγκροτημάτων 
και περιοχές με αυξημένη κίνηση στα πλαίσια βελτίωσης 
της οδικής ασφάλειας». 

12. Το υπ' αριθμ. 15109/13.5.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 





Τεύχος Β' 1643/11.05.2018 

13. Τις υπ'αριθμ. 1115/2012,49/2012 και 819/2013 
αποφάσεις του Συμβουλίου της Επικράτειας. 

14. Την υπ' αριθμ. πρωτ. οικ. 47870/39280/10.9.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του άρθρου 
52Α του ν. 2696/1999». 

15. Το υπ'αριθμ. πρωτ. 48823/39998/18.9.2013 έγγρα¬ 
φο του Γ.Γ. Αποκεντρωμένης Διοίκησης Αττικής, με θέμα: 
"Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερσαί¬ 
ους χώρους λιμένων". 

16. Την υπ'αριθμ. πρωτ. Οικ. 22769/12259/19.3.2015 
(ΑΔΑ:7ΞΦΔΟΡ1 Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του αρ. 52Α 
του ν. 2696/1999». 

17. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, υπ'αριθμ. 226/17 απόφαση του Δη¬ 
μοτικού Συμβουλίου του Δήμου Δάφνης - Υμηττού, που 
αφορά σε κυκλοφοριακές ρυθμίσεις, με τα συνημμένα 
της. 

18. Την Εισήγηση της Δ/νσηςΤεχνικών Υπηρεσιών του 
Δήμου Δάφνης - Υμηττού, βάσει της οποίας ελήφθη η 
υπ' αριθμ. 34/17 απόφαση της ΕΠΟΙΖΩ, για τις υπόψη 
κυκλοφοριακές ρυθμίσεις. 

19. Την, υπ'αριθμ. 226/17 απόφαση του Δημοτικού 
Συμβουλίου του Δήμου Δάφνης - Υμηττού, για τις υπόψη 
κυκλοφοριακές ρυθμίσεις. 

20. Το γεγονός ότι από την παρούσα απόφαση κυκλο- 
φοριακών ρυθμίσεων δεν προκαλείται επιβάρυνση στον 
τρέχοντα (έτος 2018) προϋπολογισμό του Δήμου, όπως 
αυτό προκύπτει από το υπ'αριθμ. πρωτ. 5561 /27.4.2018 
έγγραφο της Δ/νσηςΤεχνικών Υπηρεσιών του Δήμου 
Δάφνης - Υμηττού. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώςαπό την Τεχνική Υπηρεσία του Δήμου 
Δάφνης - Υμηττού και συμβάλλουν στην εξυπηρέτηση 
των πολιτών και στη βελτίωση των κυκλοφοριακών συν¬ 
θηκών της περιοχής, αποφασίζουμε: 

Την έγκριση της κάτωθι κυκλοφοριακής ρύθμισης: 

■ Την υποχρεωτική διακοπή πορείας των οχημάτων 
που κινούνται επί της οδού Αρχιμανδρίτου Παρίση στη 
συμβολή της με την οδό Ζήλωνος Ευθυμίου, με την 
εφαρμογή καθετής σήμανσης Ρ-2 (5ΤΟΡ) επί της οδού 
Αρχιμανδρίτου Παρίση. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 


2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσηςΤεχνικών Υπηρεσιών του Δήμου Δάφνης - Υμητ¬ 
τού, βάσει της οποίας ελήφθη η εν λόγω απόφαση του 
Δημοτικού Συμβουλίου του Δήμου. 

8. Να τηρούνται απαρέγκλιτα τα όσα ορίζονται στο 
(11) σχετ. 

9. Η τοποθέτηση άλλων, πλην ρυθμιστικών σημάνσεων 
(πληροφοριακών σημάνσεων που βελτιώνουν και διευ¬ 
κολύνουν την ρύθμιση ή την ασφάλεια της κυκλοφορίας, 
μπορεί να γίνει με ευθύνη του Δήμου, σύμφωνα με τις 
εγκεκριμένες προδιαγραφές. 

10. Τον παρόν έγγραφο δεν υποκαθιστά απαιτούμε- 
νες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2018 

Ο Συντονιστής Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 25770/ΜΟΕ (4) 

Έγκριση κυκλοφοριακών ρυθμίσεων στην Δημο¬ 
τική Κοινότητα Ρόδου Δήμου Ρόδου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

•Του ν. 2503/1997 (ΦΕΚ 107/Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 643/11.05.2018 


■ Του ν. 3852/2010 (ΦΕΚ 87/Α ) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

• Του π.δ. 143/2010 (ΦΕΚ 236/Α - ) «Οργανισμός της 
Αποκεντρωμένης Διοίκησης Αιγαίου». 

•Των άρθρων 52 παρ. 1,52Α και 109 του ν. 2696/1999 
(ΦΕΚ 57/Α') «Κύρωση του Κώδικα Οδικής Κυκλοφορίας», 
όπως ισχύουν. 

• Της πράξης 4 του Υπουργικού Συμβουλίου της 
6.2.2015 (ΦΕΚ 24/Α76.2.2015) και το άρθρο 56 του 
ν. 4257/2014 (ΦΕΚ 93/Α714.4.2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α711.5.2015). 

•Τις υπ'αριθμ. 49/2012,1115/2012 και 819/2013 απο¬ 
φάσεις του Δ' Τμήματος του Συμβουλίου της Επικράτει¬ 
ας, αναφορικά με τη διαδικασία θέσπισης κυκλοφορια- 
κών και άλλων συναφών ρυθμίσεων από τους ΟΤΑ για 
τις οδούς αρμοδιότητάς τους. 

• Το αριθμ. πρωτ. 15109/13.5.2013 έγγραφο του 
Υπουργείου Εσωτερικών με θέμα «Εγκρίσεις αποφάσε¬ 
ων συλλογικών οργάνων των ΟΤΑ που αφορούν μέτρα 
ρύθμισης οδικής κυκλοφορίας από τους Γενικούς Γραμ¬ 
ματείας Αποκεντρωμένων Διοικήσεων». 

•Της αριθμ. πρωτ οικ. 53774/6893/1.10.2013 απόφα¬ 
σης της Γενικής Γραμματέως Αποκεντρωμένης Διοίκη¬ 
σης Αιγαίου που αφορά την ανάθεση στην Δ/νση Τεχνι¬ 
κού Ελέγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων. 

• Της υπ' αριθμ. 14192/15.5.2017 (ΦΕΚ 250/Υ.Ο.Δ.Δ./ 
26.5.2017) απόφασης του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 

2. Την υπ'αριθμ. 136/2018 απόφαση του Δημοτικού 
Συμβουλίου Ρόδου (ΑΔΑ:ΩΛΕΗΩ1 Ρ-Σ5Η), την εισήγη¬ 
ση και θεωρημένη μελέτη από την Διεύθυνση Τεχνικών 
Έργων και Υποδομών του Δήμου Ρόδου με τίτλο «Κυ- 
κλοφοριακές ρυθμίσεις της πόλης της Ρόδου», η οποία 
ανατέθηκε και στη συνέχεια εκπονήθηκε από την εται¬ 
ρεία «ϋΕΝΈΟ Συγκοινωνιακές Μελέτες ΕΠΕ», καθώς και 
το π.δ. (ΦΕΚ 161 Δ73.3.1987). 

3. Το γεγονός ότι υφίσταται συγκεκριμένος κυκλοφο- 
ριακός σχεδιασμός, όπως προκύπτει από το παραπάνω 
(2) σχετικό. 

4. Το αριθμ. πρωτ. 17182/20.3.2018 έγγραφο τουΤμή- 
ματος Διοίκησης Νομού Δωδεκανήσου της Δ/νσης Διοι¬ 
κητικού - Οικονομικού Νοτίου Αιγαίου ΑΔΑ, σύμφωνα με 
το οποίο η υπ'αριθμ. 136/2018 απόφαση του Δημοτικού 
Συμβουλίου Ρόδου είναι νομοτύπωςληφθείσα. 

5. Το γεγονός ότι για την εφαρμογή της υπ' αριθμ. 
136/2018 απόφασηςτου Δημοτικού Συμβουλίου Ρόδου 
δεν προκαλείται δαπάνη που θα βαρύνει τον προϋπολο¬ 
γισμό του Δήμου Ρόδου, αποφασίζουμε: 

Εγκρίνουμε τις κυκλοφοριακές ρυθμίσεις στην Δ.Κ Δή¬ 
μου Ρόδου, με την εφαρμογή κατάλληλης κατακόρυφης 
σήμανσης και τοποθέτησης ρυθμιστικών πινακίδων, και 
συγκεκριμένα: 


Α.Την πεζοδρόμηση τμήματος της Εθνάρχου Μακαρί¬ 
ου και ειδικότερα από τη συμβολή της με την οδό Πλω¬ 
τάρχου Μπλέσσα έως την πλατεία Κύπρου και αλλαγή 
κατεύθυνσης της Πλωτάρχου Μπλέσσα. 

Β. Την αλλαγή κατεύθυνσης της οδού Τάρπον Σπρινγκς 
από Παπάγου προς Πλατεία Κύπρου με την αυτή κατεύ¬ 
θυνση με σκοπό την αποσυμφόρηση των οδών Παπάγου 
και Αβέρωφ. 

Γ.Τηναμφίδρομη κίνηση της οδού Γ. Παπανικολάου σε 
όλο το μήκος της, καθώς και την αλλαγή κατεύθυνσης της 
οδού Καστελλορίζου από την οδό Κω προς της Πλατεία 
Χαρίτου με την αυτή κατεύθυνση και τη μονοδρόμηση 
της οδού Λέρου με κατεύθυνση από Πλατεία Γ. Χαρίτου 
προς την οδό Γ. Παπανικολάου. Η αμφιδρόμηση της οδού 
Γ. Παπανικολάου επιφέρει την απαγόρευση στάσης και 
στάθμευσης εκατέρωθεν της οδού από τη συμβολή της 
με την Ακτή Καλύμνου έως την Ηρώων Πολυτεχνείου. 

Δ. Την μονοδρόμηση τμήματος της οδού Ακροπόλε- 
ως από τη συμβολή της με τη Βορείου Ηπείρου και την 
Ανώνυμη οδό (εκκλησάκι Αγίου Νικολάου) έως τον υφι¬ 
στάμενο κυκλικό κόμβο επί της οδού Ακροπόλεως με την 
αυτή κατεύθυνση , με τις εξής προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις οποί¬ 
ες αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην εισήγηση και θεωρημένη μελέτη από την Διεύθυν- 
σηΤεχνικών Έργων και Υποδομών του Δήμου Ρόδου με 
τίτλο «Κυκλοφοριακές ρυθμίσεις της πόλης της Ρόδου» η 
οποία ανατέθηκε και στη συνέχεια εκπονήθηκε από την 
εταιρεία «ΩΕΝΈΟ Συγκοινωνιακές Μελέτες ΕΠΕ», βάσει 
των οποίων ελήφθη η εν λόγω απόφαση του Δημοτικού 
Συμβουλίου Ρόδου. 

Η ασφάλεια οδικής κυκλοφορίας έως υλοποίησης 
των εν λόγω ρυθμίσεων, οι απαραίτητες σημάνσεις, η 
ενημέρωση των πολιτών που άπτονται των παραπάνω 
κυκλοφοριακών ρυθμίσεων καθώς και η υλοποίηση αυ¬ 
τών, αποτελούν μέριμνα και ευθύνη του Δήμου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ. Συμβουλίου Αρχιτεκτονικής) και 
αδειοδοτήσεις. 




Τεύχος Β' 1643/11.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Για την κατοχύρωση της μονιμότητας της αναφερό- 
μενης στην παραπάνω παράγραφο (Α) της παρούσας 
πεζοδρόμησης, θα πρέπει στην περίπτωση, να προω¬ 
θηθεί από τον Δήμο Ρόδου η διαδικασία τροποποίησης 
του ρυμοτομικού σχεδίου στην περιοχή εφαρμογήςτων 
ανωτέρω κυκλοφοριακών ρυθμίσεων σύμφωνα με το 
ν.δ. 17.7.1923 (ΦΕΚ 228/Α716.8.1923), τον ν. 1337/1983, 
τον ν. 1577/1985, τον ν. 2508/1997 ως ισχύουν, των 
ν. 4067/2012 και ν. 4315/2014 ως ισχύουν, λαμβάνοντας 
υπόψη την Εγκ. ΔΤΕ/δ/43511/161 /55/88 και τις διατάξεις 
της λοιπής οικείας ισχύουσας νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Μάίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 7773 _ (5) 

Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων της 
ΔΕΥΑ Ορεστιάδας Ν. Έβρου για το έτος 2018. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1 .Τις διατάξειςτου άρθρου 280 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87 
Α77.6.2010) με τις οποίες συνίσταται ως ενιαία αποκε¬ 


ντρωμένη μονάδα διοίκησης του κράτους, η Αποκεντρω¬ 
μένη Διοίκησης Μακεδονίας - Θράκης. 

2. Το άρθρο 24 του π.δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης» (ΦΕΚ 
235 Α727.12.2010). 

3. Την αριθμ. 14138/15.5.2017 (ΦΕΚ 250/τ. Υ.Ο.Δ.Δ./ 
26.5.2017) απόφαση του Υπουργού Εσωτερικών για 
το διορισμό του Συντονιστή της Α.Δ.Μ.Θ. και τις διατά¬ 
ξεις του άρθρου 28 και 28 Α του ν. 4325/2015 (ΦΕΚ 47/ 
Α72015). 

4. Τις διατάξεις του άρθρου 3 της υποπαραγράφου 
Δ9 της παραγράφου Δ άρθρου 2 του ν. 4336/2015 (ΦΕΚ 
94 Α /14.8.2015) «Συνταξιοδοτικές διατάξεις Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης». 

5. Τις διατάξειςτου ν. 3469/2006 (ΦΕΚ 131 /Α728.6.2006) 
«ΕθνικόΤυπογραφείο, Εφημερίδα της Κυβερνήσεως, και 
λοιπές διατάξεις». 

6. Τις διατάξεις της παρ. 3 του άρθρου 90 του 
π.δ. 63/2005 (ΦΕΚ 98 Α') «Κωδικοποίηση της νομοθεσί¬ 
ας για την Κυβέρνηση και τα κυβερνητικά όργανα που 
αφορούν τον έλεγχο των δαπανών που προκαλούν οι 
κανονιστικές διοικητικές πράξεις». 

7. Το αριθμ. 377/26.3.2018 έγγραφο της ΔΕΥΑ Ορεστιά¬ 
δας, με το οποίο υποβλήθηκε αίτημα για τον καθορισμό 
του ανώτατου ορίου επιτρεπόμενων ημερών κίνησης 
εκτός έδρας των μελών του Δ.Σ και των υπαλλήλων της 
ΔΕΥΑΟ, για το έτος 2018, αποφασίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας των μελών του 
Δ.Σ. και των υπαλλήλων της ΔΕΥΑ Ορεστιάδας Ν. Έβρου, 
για το έτος 2018 ως εξής: 


Πρόεδρος και Διοικητικό Συμβούλιο 


Α/Α 

ΘΕΣΗ ΣΤΟ Δ/ΚΟ Σ/ΛΙΟ 

ΑΡΙΘΜΟΣ ΑΤΟΜΩΝ 

ΚΛΑΔΟΣ /ΕΙΔΙΚΟΤΗΤΑ 

ΑΝΩΤΑΤΟ ΟΡΙΟ ΗΜΕΡΩΝ ΚΑΤ'ΕΤΟΣ 

1 

ΠΡΟΕΔΡΟΣ Δ.Σ. 

1 

Δημοτικός Σύμβουλος 

30 

2 

ΑΝΤΙΠΡΟΕΔΡΟΣ Δ.Σ. 

1 

Δημοτικός Σύμβουλος 

20 

3 

ΜΕΛΗ Δ.Σ. 

5 

Δημοτικοί Σύμβουλοι 

20 


Γενική Διεύθυνση, Διεύθυνση Τεχνικής Υπηρεσίας, Περιβάλλοντος, Οικονομικών και Διοικητικών Υπηρεσιών 


Α/Α 

ΚΑΤΗΓΟΡΙΑ 

ΑΡΙΘΜΟΣ ΑΤΟΜΩΝ 

ΚΛΑΔΟΣ / ΕΙΔΙΚΟΤΗΤΑ / ΙΔΙΟΤΗΤΑ 

ΑΝΩΤΑΤΟ ΟΡΙΟ ΗΜΕΡΩΝ ΚΑΤ'ΕΤΟΣ 

1 

Π.Ε. 

1 

Γενικός Διευθυντής 

30 

2 

Π.Ε. 

1 

Προϊστάμενοι Υπηρεσιών 

30 

3 

Τ.Ε. 

1 

Προϊστάμενοι Υπηρεσιών 

30 

4 

Π.Ε. 

2 

Π ροϊστάμενοι Τμη μάτων 

30 

5 

Δ.Ε. 

2 

Π ροϊστάμενοι Τμη μάτων 

30 

6 

Δ.Ε 

1 

Οδηγοί - Χειριστές 

20 

7 

Δ.Ε. 

3 

Διοικητικού- Λογιστικού 

20 


Στον προϋπολογισμό 2018 της ΔΕΥΑ Ορεστιάδας υπάρχουν εγγεγραμμένες πιστώσεις στους κάτωθι κωδικούς: 
Κ.Α 60-00-1100 ποσό 1.500,00 €. (αμοιβές εκτός έδρας υπαλλήλων) 

Κ.Α 64-01-0000 ποσό 4.000,00 €. (έξοδα ταξιδίων). 

Η απόφαση αυτή να δημοσιευθεί στην Εφημερίδα της Κυβερνήσεως. 


Κομοτηνή, 2 Μάίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 643/11.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























